projecte-aina/catalan_government_crawling huggingface dataset:
Oferta formativa dels Centres d'Innovació i Formació Ocupacional (CIFO).
La Generalitat disposa de 8 Centres d'Innovació i Formació Ocupacional (CIFO) especialitzats en oferta formativa d'ocupacions altament demandades pels sectors econòmics.
Mitjançant aquesta formació es pretén millorar l'ocupació, l'ocupabilitat i la qualificació de les persones que hi participen.
Coneix més a fons l'oferta formativa dels CIFO.
Els CIF són els Centres d'Innovació i Formació del Servei Públic d'Ocupació de Catalunya (SOC).
En el marc dels programes de millora de la qualificació professional dels treballadors, els CIF integren diferents mesures, entre les quals destaca la formació per a l'ocupació.
En aquest sentit, ofereixen cursos adreçats a persones treballadores inscrites a les Oficines de Treball de la Generalitat de Catalunya que es troben en situació d'atur, programen accions d'experimentació en noves qualificacions i fan proves de professionalitat per avaluar les competències professionals i emetre els certificats corresponents.
El seu objectiu principal és ser el referent dins l'àmbit de la formació per a l'ocupació adreçada a treballadors/ores aturats i en actiu.
Una altra línia de treball dels centres CIF és la formació de formadors/ores i de gestors/ores de polítiques actives d'ocupació, tant pel que fa a la metodologia com d'especialització i perfeccionament tècnic, juntament amb la investigació i la innovació metodològica.
La utilització de xarxes socials per part de la Generalitat de Catalunya permet millorar considerablement la interacció amb la ciutadania.
En aquest espai es pot veure l'impacte que l'àmbit de Treball té a les eines 2.0, a més de disposar de l'accés permanent al directori temàtic de xarxes socials de la Generalitat de Catalunya.
En aquest llistat apareixen aquelles xarxes socials i blocs que s'adapten a les especificacions d'estil marcades pel Departament de la Presidència.
Per poder utilitzar aquest servei del web que el Servei d'Ocupació de Catalunya posa a disposició dels ciutadans, cal que demaneu l'alta mitjançant aquest formulari.
Un cop omplert i enviat correctament, rebreu la vostra paraula de pas a l'adreça de correu que heu indicat.
Aquesta paraula la podreu modificar posteriorment.
Informació bàsica de protecció de dades del tractament "Base de dades de l'empresariat o de les persones que ofereixen feina"
Responsable del tractament: Direcció del Servei Públic d'Ocupació de Catalunya.
Finalitat: La finalitat d'aquest fitxer és la de gestionar el tractament de dades de l'empresariat o de les persones que ofereixen feina.
Legitimació: Compliment de la Llei 13/2015, de 9 de juliol, d'ordenació del sistema d'ocupació i del Servei Públic d'Ocupació de Catalunya i del Reial decret legislatiu 3/2015, de 23 d'octubre, pel qual s'aprova el text refós de la Llei d'Ocupació.
Destinataris: Les dades no es cediran a tercers.
Drets de les persones interessades: Teniu dret a accedir a les dades facilitades, rectificar-les, cancel·lar-les i a oposar-vos al seu tractament, en les condicions previstes per la legislació vigent.
Per exercir aquests drets, heu d'adreçar un escrit a la Direcció del Servei Públic d'Ocupació de Catalunya; carrer Llull, 297-307, 08019- Barcelona, o correu electrònic adreçat a [EMAIL] signat electrònicament amb DNI electrònic o certificat digital reconegut.
Més informació al web: http://serveiocupacio.gencat.cat/ca/soc/proteccio-de-dades/
La concertació social i el seu paper d'impulsora de la igualtat
La bretxa salarial de gènere persisteix: a Catalunya es situa en un 23%
El dia 20 de febrer commemorem el Dia Mundial de la Justícia Social
Prop d'un centenar de persones assisteixen a la sessió territorial organitzada pel CRL amb els objectius d'impulsar el diàleg entre les institucions i empreses lleidatanes i contribuir a la localització dels Objectius de Desenvolupament Sostenible, tot afavorint la creació d'aliances.
Durant la trobada, es presenta una nova edició del Butlletí RScat i la nova Guia per a la igualtat retributiva però també s'aborden els reptes que planteja l'Agenda 2030 al dia a dia de les entitats del territori.
Autodiagnosi i exemples pràctics per adaptar-se a l'entorn
Un canvi de visió possible i necessari per a qualsevol organització
El Consell de Relacions Laborals ha analitzat la formació professionalitzadora a Catalunya i planteja recomanacions a la negociació col·lectiva i accions institucionals estratègiques en aquest àmbit.
El Consell de Relacions Laborals presenta dues noves eines de prevenció i tolerància zero en una jornada amb la participació de més de 80 professionals
Més d'un centenar de representants de l'administració pública, d'agents socials i econòmics i d'empreses i entitats de la demarcació de Barcelona teixeixen aliances i debaten sobre com portar a l'àmbit local els reptes globals de desenvolupament sostenible.
Durant la sessió s'ha presentat el nou Monogràfic "De la responsabilitat social a la sostenibilitat global.
El Consell de Relacions Laborals de Catalunya i l'Agenda 2030".
Seguretat i salut en els treballs amb presència de materials amb amiant
Una especialitat formativa és una agrupació de continguts, competències professionals i especificacions tècniques que respon a un conjunt d'activitats de treball emmarcades en una fase del procés de producció i amb funcions afins.
Dins les especialitats formatives es detallen els requisits que ha de complir el personal docent, l'alumnat, les instal·lacions i equipaments així com els continguts formatius.
Les especialitats estan contingudes al Fitxer d'Especialitats Formatives i estan enquadrades dins les famílies professionals que s'estableixen en el
Catàleg modular integrat de formació professional.
Hi ha especialitats formatives adreçades a l'obtenció de certificats de professionalitat.
En aquest cas els requisits que han de complir el personal docent, l'alumnat, les instal·lacions i equipaments, així com les unitats de competència i els mòduls formatius que les composen estan regulats mitjançant Reials Decrets.
Amb les persones que obtinguin un títol de certificat de professionalitat es podrà concertar un contracte de treball en pràctiques dintre del cinc anys següents, o sis quan el contracte es concerti amb una persona treballadora discapacitada, a la finalització dels estudis corresponents, d'acord amb l'article 12 del Reial Decret llei 10/2010, de 16 de juny, de mesures urgents per a la reforma del mercat de treball.
Les especialitats formatives serveixen com a referent per a la programació d'accions en el marc de la formació professional per a l'ocupació.
Girona acull la segona de les sessions territorials per impulsar el diàleg entre les institucions i empreses gironines sobre els reptes que plantegen els disset Objectius de Desenvolupament Sostenible.
Durant la sessió s'ha presentat públicament el nou portal RScat de la responsabilitat social a Catalunya que posarà l'accent en el vector socio-laboral.
L'assetjament sexual i per raó de sexe quotidià en el lloc de treball és una expressió paradigmàtica de les desigualtats per raó de gènere.
Seguretat i salut laboral als treballs amb presència de materials amb amiant
Aquest 12 d'agost commemorem el dia internacional de la joventut, tot posant l'accent en l'educació com l'eina imprescindible per enfortir a les persones joves.
La Comissió de Responsabilitat Social visita aquesta PIME amb 50 anys de trajectòria dissenyant i produint flocats
Tolerància zero davant de la discriminació per motiu d'orientació sexual i identitat
Amb motiu d'aquesta cita anual, promoguda per la Confederació Sindical Internacional (CSI), s'organitzen un gran nombre d'actes i activitats a molts països
Des de 2008, les organitzacions sindicals d'arreu del món es manifesten el 7 d'octubre per reclamar un treball decent per a totes les persones.
Sota el lema "Invertir en cures per a la igualtat de gènere", enguany té lloc la dotzena edició de la Jornada Mundial pel Treball Digne.
El treball en el sector de cures segueix sent infravalorat i es caracteritza per salaris baixos i condicions laborals precàries.
A més, la mà d'obra és majoritàriament femenina i, les tres quartes parts, no és remunerat, segons la CSI.
Des de fa més de deus anys, el Consell de Relacions Laborals integrat per l'Administració de la Generalitat i les organitzacions sindicals CCOO i UGT i empresarials FOMENT, i PIMEC més representatives de Catalunya, treballa per facilitar el diàleg i la concertació social en matèria de relacions laborals entre aquestes tres parts; impulsar i donar suport a la millora dels continguts de la negociació col·lectiva; però també promoure models de gestió responsables i sostenibles a les empreses i organitzacions catalanes.
En definitiva, l'activitat del Consell contribueix a la garantia dels drets socials i laborals de les persones treballadores i a la innovació, la competitivitat i la millora de la productivitat de les empreses, a través de la modernització del sistema de relacions laborals de Catalunya.
Perquè existeix el convenciment que el treball digne no és només un objectiu sinó també un mitjà per aconseguir un desenvolupament sostenible, des d'aquest òrgan de diàleg social i participació institucional a Catalunya es treballa conjuntament en set àmbits temàtics: convenis col·lectius, seguretat i salut laboral, seguiment de la contractació laboral, igualtat i temps de treball, inspecció de treball i de la Seguretat Social, responsabilitat social i joves i treball.
La dotzena edició del Dia Mundial pel Treball Decent posa l'accent en el sector de les cures
Itziar Ruedas, advocada i responsable de Polítiques d'Igualtat de PIMEC, imparteix la sessió.
Una política clara de tolerància zero amb l'assetjament és la clau per tal que les empreses tinguin entorns de treball saludables.
D'aquest compromís amb la igualtat efectiva de dones i homes emanen la resta de mesures preventives.
Més enllà del compliment de l'obligació legal d'elaborar un protocol a qualsevol tipus d'empreses independentment de la seva dimensió, oferir informació i formació a totes les àrees de l'organització pot contribuir a tallar d'arrel actituds i comportaments que generen un ambient de treball discriminatori.
Itziar Ruedas, advocada i responsable de Polítiques d'Igualtat de PIMEC, ha impartit la segona sessió d'aquest Cicle centrada en les eines pràctiques de prevenció de l'assetjament.
Eines ja existents com els plans i mesures d'igualtat poden ser una palanca per impulsar la millora en la prevenció de l'assetjament a l'entorn laboral, per exemple, incloent la revisió periòdica del protocol d'assetjament.
El compromís de la direcció, segons Itziar Ruedas, pot ser el tret de sortida per aprofundir en les tasques de prevenció de l'assetjament mitjançant la revisió de l'organització del treball o l'anàlisi dels riscos psicosocials.
Aquesta sessió s'emmarca en el cicle formatiu sobre la persona de referència dels protocols de prevenció i abordatge de l'assetjament i s'adreça a persones que exerceixen o puguin arribar a exercir la responsabilitat de la persona de referència a la seva empresa, entitat o organització.
La propera sessió del cicle tindrà lloc el dimecres 16 d'octubre a Barcelona i es centrarà en elements per a una comunicació efectiva i l'acompanyament a les persones afectades per assetjament a la feina.
Les inscripcions per a l'assistència a les quatre sessions del cicle estan tancades.
Cicle formatiu sobre la persona de referència dels protocols per a la prevenció i abordatge de l'assetjament sexual i per raó de sexe
Rakel Escurriol, psicòloga especialitzada en violència, formadora i tallerista de TAMAIA, imparteix la sessió.
Continua el Cicle formatiu sobre la persona de referència posant el focus en les persones afectades.
El seu acompanyament durant tot el procés d'aplicació del protocol és una de les principals tasques de la persona de referència, per això, és imprescindible tenir presents les claus per una escolta activa i conèixer bé les conseqüències que pot tenir l'abús.
Rakel Escurriol, psicòloga especialitzada en violència, formadora i tallerista de TAMAIA, ha impartit la segona sessió d'aquest Cicle centrada en l'acompanyament i la comunicació efectiva.
La persona de referència és la figura clau prevista als protocols per a la prevenció i abordatge de l'assetjament sexual i per raó de sexe, que hauria de d'oferir el seu acompanyament en les tres fases d'aquest procés de resolució interna a les empreses (comunicació, denúncia i investigació i resolució).
Amb exercicis dinàmics i vivencials, Rakel Escurriol, ha il·lustrat a les persones participants, sobre què és l'escolta activa, quins són els indicadors i fases de l'abús i com aquest coneixement pot contribuir a un acompanyament efectiu.
S'han donat claus per a relacionar-se amb la resta de persones implicades en el procés d'activació dels protocols i repassat els recursos externs a l'abast de les persones de referència.
Finalment, s'ha mencionat com l'acompanyament en situacions de violència masclista pot afectar profundament a les i els professionals que exerceixen de persona de referència i la necessitat de disposar d'estratègies d'autocura per a que aquest acompanyament no generi burn-out.
Aquesta sessió s'emmarca en el cicle formatiu sobre la persona de referència dels protocols de prevenció i abordatge de l'assetjament i s'adreça a persones que exerceixen o puguin arribar a exercir la responsabilitat de la persona de referència a la seva empresa, entitat o organització.
La propera sessió del Cicle tindrà lloc el dimecres 30 d'octubre a Barcelona i es centrarà en el contingut del protocol.
Les inscripcions per a l'assistència al cicle estan tancades.
Cicle formatiu sobre la persona de referència dels protocols per a la prevenció i abordatge de l'assetjament sexual i per raó de sexe
Una eina que aporta nous paràmetres per mesurar l'èxit d'una organització.
La secretària general del Consell de Relacions laborals, Sra.
M.Àngels Pujols, donant la benvinguda a les persones assistents.
A la seva dreta, el formador Fernando Lorenz i la formadora Montse Junyent, que han impartit el taller.
Les persones formadores Montse Junyent i Fernando Lorenz durant el taller.
Marta Pulido d'EMSER compartit amb les persones participants la seva experiència amb el BBC.
L'Economia del Bé Comú (EBC) és un model econòmic i social que pretén reorientar-la al seu objectiu original: maximitzar el bé comú.
Tot i que es tracta d'un moviment jove, creat l'any 2010 a Àustria gràcies a l'impuls del professor Christian Felber, actualment compta amb 2.300 empreses adherides i 500 que han elaborat el Balanç del Bé Comú (BBC).
A més, és una de les eines de gestió de la responsabilitat que inclou la Guia per a pimes elaborada per la Comissió de Responsabilitat Social del Consell de Relacions Laborals i que va ser objecte de treball durant el primer taller pràctic del V Cicle Formatiu.
Prop d'una quarantena d'empreses i organitzacions van tenir l'oportunitat d'aprendre a fer el BBC amb el suport dels experts en aquesta eina i en cultura de la innovació, Montse Junyent i Fernando Lorenz.
Al llarg del taller també es va comptar amb el testimoni d'EMSER, una PIME d'enginyeria i serveis que ha realitzat el BBC.
Marta Pulido, representant d'aquesta empresa va compartir amb les persones assistents el canvi tan positiu que s'havia produït a la seva organització després d'haver fet aquest balanç.
Entre altres, havia permès la creació d'un Comitè de Responsabilitat Social i havia millorat la comunicació de les diferents àrees.
El taller va finalitzar amb el treball en grup d'un cas pràctic on s'havia de donar resposta a tots els elements que planteja la matriu del BBC per un dels seus grups interès, els proveïdors.
Detectar evidències, definir indicadors i punts forts, així com també reflexionar sobre les àrees de millora i les propostes d'actuació, van ser algunes de les tasques que es van treballar.
La secretària general del Consell, M. Àngels Pujols, va concloure el taller recordant que la propera sessió del Cicle tindrà lloc el proper 14 de novembre i tractarà l'elaboració del balanç social de la Xarxa d'Economia Solidària.
En aquest cas, les inscripcions s'obriran amb la publicació de la nova edició del butlletí de responsabilitat social RScat.
Responsabilitat, transparència, honestedat, equitat, solidaritat, cooperació, confiança i respecte als drets humans són alguns dels valors fonamentals què s'haurien d'aplicar a l'activitat econòmica segons la iniciativa del bé comú
En aquest apartat trobareu el recull de tots els monogràfics, publicats amb l'objectiu d'avançar en temes específics i actuals dins l'àmbit de la responsabilitat social, a través d'articles d'opinió de persones expertes, d'empreses, d'entitats econòmiques i socials representatives, de les administracions, les universitats i la resta de grups d'interès rellevants en funció de la temàtica a tractar en cadascuna de les publicacions.
Comissió d'Igualtat i Temps de Treball: deu anys impulsant la igualtat a les empreses
La bretxa salarial és un indicador que mesura la desigualtat salarial entre homes i dones.
El Consell de Relacions Laborals treballa per l'equitat salarial i l'eradicació de la bretxa a les nostres empreses
La Comissió de Responsabilitat Social visita les oficines i cotxeres de TRAM situades a Sant Joan Despí
Aquest informe, que el Consell de Relacions Laborals (CRL) ha elaborat, afronta la gravetat dels efectes de l'amiant sobre les persones i el gran nombre de treballadors que, al llarg del temps, han treballat amb materials molt diversos que contenien aquestes fibres minerals, a través d'un triple objectiu:
El document és resultat del treball d'un grup tècnic que la Comissió de Seguretat i Salut del CRL va crear per analitzar la situació de l'exposició a fibres d'amiant a Catalunya, identificar els principals actors i les funcions que desenvolupen i realitzar propostes de millora, a partir de l'estudi previ de dades obtingudes de persones expertes (algunes d'elles prèvia compareixença), amb una descripció de la situació actual, una descripció dels principals actors intervinents i de les seves funcions, unes conclusions i propostes per a l'acció.
Seguretat i salut en els treballs amb presència de materials amb amiant
El Consell de Relacions Laborals de Catalunya té un ferm compromís amb l'impuls del coneixement i la sensibilització sobre l'Agenda 2030 de les Nacions Unides i els Objectius de Desenvolupament Sostenible (ODS).
Conscients dels reptes que representen per a les organitzacions del territori i la importància de disposar d'un espai d'intercanvi i coneixement sobre aquesta matèria, a continuació es faciliten alguns dels recursos i esdeveniments més recents que s'han dut a terme:
L'Agenda 2030 i els Objectius de Desenvolupament Sostenible (ODS)
Aquest 2019, el Consell de Relacions Laborals (en endavant, Consell) commemora el cinquè aniversari del Cicle Formatiu de Responsabilitat Social.
Durant aquests anys, la finalitat del Consell ha estat formar els i les professionals encarregats d'impulsar el canvi cap a models organitzatius més ètics i sostenibles en el temps.
En aquesta cinquena edició, es continuarà insistint en el coneixement pràctic dels Objectius del Desenvolupament Sostenible i la implementació de l'Agenda 2030, i s'aprofundirà en el fenomen de l'economia circular i els reptes que planteja l'acceleració del canvi tecnològic a les organitzacions.
Però també, el Cicle dedicarà dos tallers pràctics per tractar dues eines de gestió de responsabilitat social fàcilment aplicables a organitzacions de reduïda dimensió, com són l'economia del bé comú i el balanç social.
Realitzades les quatre sessions que estaven previstes per aquesta edició es dona per tancat el cinqué Cicle Formatiu de Responsabilitat Social.
Estem treballant en una nova edició del cicle formatiu que s'iniciarià al mes de maig.
Tolerància zero davant de la discriminació per motiu d'orientació sexual i identitat
"Per un país de respecte als drets de les persones lesbianes, gais, bisexuals, transgènere i intersexuals i amb tolerància zero a la discriminació".
D'aquesta manera comença el manifest que el Departament de Treball, Afers Socials i Famílies de la Generalitat de Catalunya ha elaborat per refermar el seu compromís amb el respecte dels drets de les persones LGBTI, amb motiu del Dia de l'orgull d'aquest col·lectiu.
Cada 28 de juny es commemoren els aldarulls succeïts a Stonewall, Nova York (EUA), l'any 1969 que van marcar l'inici de l'alliberament homosexual.
Aquell dia la població LGBTI va sortir al carrer de forma pacífica per visibilitzar-se i demanar la plena igualtat jurídica i social i lluitar contra la discriminació i els abusos patits.
Des d'aleshores, s'han fet molts passos endavant i Catalunya ha liderat aquest avenç reconeixent els seus drets amb l'aprovació de la Llei 11/2014, del 10 d'octubre i la posada en marxa de la primera Xarxa pública de serveis d'atenció integral LGBTI, entre altres accions.
Per la seva banda, l'Agenda 2030 de les Nacions Unides i l'ODS 10 recorden la necessitat de garantir la igualtat d'oportunitats i reduir la desigualtat dels resultats, també eliminant les lleis, polítiques i pràctiques discriminatòries i promovent legislació, polítiques i mesures adequades a aquest efecte.
Amb aquest esperit i per mitjà de la Comissió d'Igualtat i del Temps de Treball del Consell de Relacions Laborals s'impulsa un espai de diàleg permanent i estable per fer-ne seguiment sobre les mesures adreçades a evitar qualsevol tipus de discriminació laboral i el foment de l'ocupació de qualitat d'aquest col·lectiu.
Un país respectuós i divers on la normalitat social faci que les persones LGBTI es mostrin tal com són, sense por i amb la plena acceptació dels seus drets
La Comissió de Responsabilitat Social visita aquesta PIME amb 50 anys de trajectòria dissenyant i produint flocats
Fundada a Barcelona l'any 1968, Industrias TAPLA ha estat capaç de reinventar-se i superar-se al llarg del temps, sense perdre de vista la importància dels seus valors com a organització responsable i sostenible.
Disposar d'un model de gestió per racionalitzar els horaris dels seus col·laboradors i col·laborades, oferir un programa de formació continuada, invertir en la retenció del seu talent, promoure la salut i el benestar de les persones que conformen aquesta empresa, són alguns dels elements que la Comissió de Responsabilitat Social del Consell, en endavant Comissió, va poder conèixer de primera mà durant la visita a la seves instal·lacions el passat 9 de juliol.
Durant l'any 2018, va ser guardonada amb el Premi Fundació PIMEC als Valors d'Empresa per la seva política de treballar per a la millora contínua i la gestió d'un model transparent, íntegre, just i orientat a la sostenibilitat en tots els seus àmbits.
Al llarg de la visita, la Comissió ha estat acompanyada per la propietària d'Industrias TAPLA, Carolina Franch, el seu director de negoci, Xavier Talavera, la seva directora executiva, Montse Ramon, el seu responsable del sistema integrat de gestió, Sergi Ariño, i un dels seus col·laboradors, Antonio Segura.
Tots ells han posat en valor exemples pràctics que s'estan impulsant des d'aquesta empresa de reduïdes dimensions però que han permès la millora del seu dia a dia i han suposat una gran embranzida per a la consolidació d'un estil de treball saludable i sostenible.
Proximitat, compromís, excel·lència, innovació i integritat com a valors empresarials